A 2026. évi Régészeti Örökségért – Schönvisner István-díj
hirdetménye

Az Építési és Közlekedési Minisztérium a miniszter által adományozható elismerésekről szóló 14/2023. (VIII. 24.) ÉKM rendelet alapján felhívást tesz közzé a 2026. évi Régészeti Örökségért – Schönvisner István-díj adományozására vonatkozóan. 
A Schönvisner István-díj a régészeti örökség védelme érdekében kimagasló, a feltáró és tudományos munkásságon túlmutató, széleskörű régészeti szakmai tevékenység elismeréseként adományozható. A díj évente 1 fő számára adható és az elismerést ugyanaz a személy csak egyszer kaphatja meg.
A díj átadására a Magyar Építészet Napja (december 16.) alkalmából ünnepélyes keretek között kerül sor.
A díjazott emlékérmet és az adományozást igazoló oklevelet kap. A díjhoz bruttó 10 000 000 forint összegű pénzjutalom jár.

A Régészeti örökségért – Schönvisner István-díj adományozására vonatkozó javaslatokat szakmai bíráló bizottság fogadja be, véleményezi és rangsorolja. A bíráló bizottság tagjai az építészeti államtitkár, mint a bíráló bizottság elnöke, a műemlékvédelemért felelős helyettes államtitkár, valamint az elnök által felkért három régész.
A díj adományozására vonatkozó javaslatok benyújtásának (elektronikus feltöltésének) határideje:
2026. október 24. (szombat) 23 óra 59 perc

A formai követelményekről és a további tudnivalókról jelen kiírás következő oldalán, illetve a Schönvisner István-díj weboldalán, a https://schonvisnerdij.hu lehet tájékozódni, valamint a kizárólag elektronikus úton beküldendő javaslatok - regisztrációt követően - ide tölthetők fel.

A szakmai bíráló bizottság csak a tartalmi és formai követelményeknek megfelelően benyújtott javaslatokat bírálja el.



A javaslattétel tartalmi és formai követelményei:


A javaslattételhez három különálló (digitálisan összeállított és összefűzött) PDF formátumú dokumentumot szükséges feltölteni az alábbi tartalommal:

1. Javaslat (Legfeljebb két, A4-es oldal terjedelmű, 300 dpi felbontású, összefűzött PDF formátumú állomány, mely nem haladhatja meg a 25 megabájt méretet)
• az elismerésre jelölt személy szakmai életútját ismertető és méltató rövid leírás, amely a javaslattevő nevére és elérhetőségére vonatkozó adatokat is tartalmaz (1. melléklet).

2. Kitöltött adatlap és nyilatkozat (A4 méret, 300 dpi felbontású, összefűzött PDF formátumú 
állomány, mely nem haladja meg a 25 megabájt méretet)
• adatkezelési nyilatkozat (2. melléklet),
• hozzájárulás a szakmai életút bemutatásának nyilvánosságra hozatalához (3. melléklet).

3. A jelölt műemlékvédelem területén végzett kimagasló szakmai tevékenységének fotókkal, 
publikációkkal illusztrált bemutatása (Legfeljebb tíz A3 vagy A4-es oldal terjedelmű, 300 dpi 
felbontású, összefűzött PDF formátumú állomány, mely nem haladhatja meg a 100 megabájt méretet) 
A dokumentumnak az alábbiakat kell tartalmaznia: 
• az elismerésre jelölt munkásságának ismertetését írott és képi formában, azon belül különösen a díj odaítélésének megalapozására alkalmas, kiemelkedő színvonalú alkotás és tevékenység részletezése
• minden olyan rajzot, fényképet vagy publikációt, amely az elbírálást segíti.


1. melléklet 
JAVASLAT A 2026. ÉVI SCHÖNVISNER ISTVÁN-DÍJ ELISMERÉSHEZ

1. A javaslattevő adatai:

a) Természetes személy esetén:
Név: ………………………………………………………………………………….………….….….
Szakértői jogosultság száma (amennyiben rendelkezésre áll): …………………..…
Lakcím:…………………………………………………….……………………………………….......
Születési hely, év, hó, nap: ….…………………………………………………………………….....…
Munkahelye, beosztása: …………………………………………………………………………….….
Kapcsolattartási elérhetőség (email cím, telefonszám): ……………………………………….....….

b) Jogi személy esetén:
Cégnév: ………………………………………………………………………………………………….
Képviselő neve: …………………………………………………………………………………………
Székhely: ………………………………………………………………………………………….…….
Adószám: ……………………………………………………………………………………….………
Kapcsolattartási elérhetőség (email cím, telefonszám): ……………………………………………

2. Jelölt személy adatai:
Név: ……………………………………………………………………………………………….…….
Szakértői jogosultság száma ……………………………………………………………………….…
Születési név: …………………………………………………………………………………..………
Anyja leánykori neve: …………………………………………………………………………...……
Születési hely, év, hó, nap: ……………………………………………………………………………
Lakcím: …………………………………………………………………………………………………
Munkahely: …………………………………………………………………………………………….
Munkakör, beosztás (foglalkozás): ………………………………………………………………..…
Tudományos fokozat: …………………………………………………………………………………
Korábbi miniszteri, szakmai, állami kitüntetései, elismerései: ……………………………………
Kapcsolattartási elérhetőség (email cím, telefonszám): ……………………………………….....….

A szakmai tevékenységet, életutat bemutató részletes indokolás külön lapon csatolandó (legfeljebb egy oldal terjedelemben).
………….……….., 20.… …………… hó ……. nap.
..............................................................
javaslattevő aláírása
(jogi személy esetén cégszerű aláírás)


2. melléklet 
 
NYILATKOZAT

Alulírott, .................................................................................................... (név)
1. hozzájárulok ahhoz, hogy a Schönvisner István-díj miniszteri elismerés adományozását előkészítő eljárásban a Társadalmi Kapcsolatokért és Kultúráért Felelős Minisztériuma természetes személyazonosító adataimat (név, születési hely, születés dátuma, anyja neve), lakcím adataimat, valamint az adományozásra irányuló javaslat megalapozásához szükséges személyes adataimat nyilvántartsa;

2. kijelentem, hogy velem szemben az építési és közlekedési miniszter által adományozható elismerésekről szóló 14/2023. (VIII. 24.) ÉKM rendelet 4. § (2) bekezdésében meghatározott kizáró ok nem áll fenn;

3. elismerésben részesítésem esetére hozzájárulok nevemnek a Hivatalos Értesítőben, valamint a Társadalmi Kapcsolatokért és Kultúráért Felelős Minisztérium honlapján való közzétételéhez.

Kelt:

......................................................................
az elismerésre jelölt aláírása


3 melléklet 

A RÉGÉSZET TERÜLETÉN VÉGZETT KIMAGASLÓ SZAKMAI TEVÉKENYSÉG BEMUTATÁSÁNAK NYILVÁNOSSÁGÁVAL KAPCSOLATOS NYILATKOZAT

Alulírott, ……………………………………… a régészet területén végzett szakmai tevékenységem bemutatásának a Társadalmi Kapcsolatokért és Kultúráért Felelős Minisztérium általi tetszőleges időpontban és módon történő kiállításához, annak részben vagy egészben, tetszőleges formában, de átdolgozás nélkül történő nyilvánosságra hozatalához 
a) hozzájárulok
b) nem járulok hozzá.
(a megfelelő aláhúzandó)
……………………., 20.... …………..........hó………..nap. 
………………………………………… 
az elismerésre jelölt aláírás

